
HIMALAYA GRØNFINKE 

Hypacanthis spinoides 

Det som er opmuntrende for en dommer, der besøger landets fugle¬ 
udstillinger er, udover de 92 trivielle kanarier og undulater i 2. og 3. 
klasse, at blive stillet overfor sjældne fuglearter, som man ikke tidli¬ 
gere har mødt, og det skete på udstillingen i Malmø. 

I et lille bur var udstillet et par små finker eller siskener, som ihvert- 
fald jeg aldrig før havde set. De var anmeldt som Himalaya Grønf ink, 
og der var tilføjet et latinsk navn, som man havde fået af en fugleven 
i foreningen, der stod Himalaya Grønfinke (Hypacanthis spinoides) - 
og selv om jeg havde en del litteratur med, var det ikke muligt at fore¬ 
tage nogen sikker bestemmelse af fuglen på stedet. At det var en sjæl¬ 



den fugl, var sikkert, og at opdræt var godt, var også klart - om den 
var rigtig bestemt, udtalte vi os ikke om, men tog en skitse som ses 
ved denne artikel - og så røg jeg efter hjemkomsten i den forhånden¬ 
værende litteratur. Jo, der fandtes den også. 

1823 første gang beskrevet som Indian Siskin af Latham i Gen. Hist. 
Bird VI p. 84, men 8 år senere af Gould flyttet over til Carduelis, idet 
han også tegnede den i sit værk om Central Himalaya Fuglene, pi. 33 
fig. 2. Så har den siden været kastet fra den ene gruppe til den anden, 
efternavnet har den beholdt, men 1844 hed den Chrysomitris, 1849 Frin- 
gilla, 1850 Hypacanthis af Cabanis for så endelig 1875 at komme til at 
hedde Cocothraustes spinoiden (Brooks), og dette navn bibeholder 
Sharpe 1888. 1949 fører Salim Ali den tilbage til Hypacanthis - men det 
var jo da også en ordentlig flytning. 

På engelsk hedder fuglen Himalayan Greenfinch. 

Farvebeskrivelse: 

6 : Overside, hovedet sort, ryg grønbrun; undersiden klar gul, ligesom 
aftegningerne i hovedet og på vingerne er gule; kanterne af de store 
vingesvingfjer er dog hvide. Hale sort og næb samt ben lyse. Øjet sort¬ 
brunt. 

$ : Har ikke så klare tegninger eller farver. 

Fuglen opholder sig meget i fyrreskovene langs Himalaya, om somme¬ 
ren i en højde af 6-11000 fod, medens den om vinteren trækker længere 
ned i slugterne. 

Den lever af frø, blandt andet' vild hamp og solsikker, disse tager de 
ligesom vore mejser, idet de hænger med ryggen nedad under kurven, 
og når de har plukket en solsikkekerne, bearbejder de den på mejse¬ 
maner indtil de har brudt skallen. 

Udover yngletiden optræder den i moderate flokke, formodentlig un¬ 
gerne fra sidste ynglesæson. 

Den normale yngleperiode falder i juli-august, reden er anbragt i en 
kløft i tæt krat og bygget som åben kurverede flettet af rødder, blade, 
kviste, mos og foret med hestehår og fjer. Æggene, 4 i tal (undertiden 
5), er gråhvide eller grønhvide, mere eller mindre plettede med rød¬ 
brunt eller sort i den buttede ende, der ruges 15 dage og begge forældre 
mader ungerne. 

Det var morsomt at se denne fugl møde med 2 unger i meget fin 
kondition, og naturligvis fik den en god præmieplacering og interessant 
var det at se noget så fremragende hos fuglevenneme i Sverige. 

Albrecht-Møller. 


RØDHOVEDET KILEHALEPARAKIT 

Aratinga erythrogenys (Lesson) 

Engelsk: Red-headed Conure. Tysk: Guajakilsittich, Rot oder Schar- 
lachkopfsittich. Fransk: Perruche å tete d'écarlate. 

Denne parakit, som tidligere hed Conurus rubrolarvatus, har været 
kendt i over 100 år, det vides med bestemthed, at den 1854 var i den 
zoologiske have i London. 

Dens pande, isse og ansigt, således som det er markeret på tegningen, 
samt vingens bue og rand samt undervingedækfjer og lår er skarlagen¬ 
røde; den øvrige del af fuglen er grøn, halefjerene dog blålige mod 
spidsen. Næb hvidligt hornfarvet, ben lys homgrå. Øje (iris) gul. 

å og $ er ens farvede og tegnede. 

Længde 385-400, vinge 207-220, hale 140 mm. 

Det hævdes, at de røde fjerområder er mere begrænsede hos ungerne. 

Udbredelse: Equador, Peru. 

Jeg har i flere år haft denne parakit, både et enkelt par og en enlig 
fugl, og jeg havde en nogenlunde sikker formodning om, at de to netop 
var et par. Bredden på næbbet var hos den formodede $ meget smal¬ 
lere end hos den anden og dens isse var mere rund. Den jeg anså for at 

være en $ havde en ganske flad isse og den stærkt buskede pande var 
over næbroden meget fyldig og bred - der var således på dette par en 
ganske tydelig og meget karakteristisk forskel på kønnene. Formodent¬ 
lig var fuglene, da jeg fik dem, ganske unge og de ovenfor anførte for¬ 
skelle blev med tiden mere og mere tydelige. 

1963 satte jeg dem i en voliere for sig selv, ikke så meget med tanke 
på opdræt, men fordi de ikke ret godt kunne enes med nogen af de an¬ 
dre parakitter eller papegøjer, og da jeg havde prøvet et bid af deres 
kraftige næb, befrygtede jeg en katastrofe hvis jeg lod dem gå sammen 
med andre papegøjer. Ganske vist gik de, da jeg købte dem, sammen 
med et par Toviparakitter, og tilsyneladende gik det? men hvorlænge, 
og normalt tager jeg ingen chancer. 



Nu råder man sjældent over så mange volierer, som man skal bruge, 
navnlig da ikke om vinteren, da jeg aldrig hår fugle gående i »frost-voli¬ 
erer«, derfor måtte jeg i vintermånederne lade fuglene gå i et stort 
dobbelt papegøjebur, som jeg hængte op på væggen i et centralvarme 
opvarmet fuglehus. Fuglene holder meget af at gnave i træ, en rundstok 
varer fra 1 time til 1 dag, en gren med bark 2 dage, alt hvad de kan nå 
af træværk, bliver pulveriseret, og da buret hang på en pudset væg, 
blev både kalk og rør ædt og de tog derefter fat på forskalningen. 

Da foråret kom, gav jeg dem en god voliere og satte en kraftig rede¬ 
kasse ind til dem, men jeg puttede et stykke frønnet træ ind i indgangs- 

hullet, det er noget jeg altid bruger til mine gnavende parakitter og 
papegøjer, de plejer så at gnave sig igennem det møre træ og de søn¬ 
derdelte partikler danner et godt redeunderlag idet de spidse træsplin¬ 
ter af frisk træ, hvis fuglene er meget nervøse, meget let kommer til at 
punktere æg eller beskadige unger. 

Det varede heller ikke længe før redeåbningen var fri, men der skete 
heller ikke noget 1964 ud over, at fuglene nu og da kiggede i reden, som 
iøvrigt i løbet af sommeren blev fuldstændig gnavet itu i forsiden og 
hjørnerne. I efteråret blev de atter taget ind i den samme vinterbolig, 
men nu havde de lært sig at løfte faldlemmen op, og flere gange var de 
ude i fugiehuset, hvor der gik ca. 100 andre fugle, men ingen af disse 
havde de forvoldt nogen skade, derimod sad de næsten altid på et an¬ 
det bur, der indeholdt 1,1 taranta, og det var især hannen af disse, de 
interesserede sig for, medens den på den anden side dels var fræk og 
angst. Jeg har før iagttaget, at taranta har levet i bedste forståelse 
med cana og personata, medens hannen hadede og sønderbed pullaria - 
det hænger efter mine iagttagelser sammen med de røde pandefjer. 

Da foråret kom 1965, satte jeg dem ud i den samme gode voliere og 
det fra forrige sommer gentog sig. Resultatet blev kun en molesteret 
redekasse, men gennem mange år har man lært at vente, og selv om 
der ikke blev unger, så var fjerdragten efter disse sommerophold ene¬ 
stående smuk og både tæt og glansfuld. Fuglene havde ihvertfald godt 
af opholdet, og det var også medvirkende til, at jeg igen foråret 1966 
satte fuglene i friluftsvoliere - men - det blev sådan set en ringere vo¬ 
liere helt for enden af fodergangen, mindre lys og venlig - og den rede¬ 
kasse de fik, var også meget ringere end de forrige år, den skulle jo 
alligevel kun gnaves itu, og andet mente jeg ikke ville ske. 

Men hvordan gik det så? 

Min interesse for fuglene var måske ubevidst mindre, ihvertfald var 
min forventning til noget resultat ikke stor. Men fuglene syntes alligevel 
i den nye voliere at være blevet mere trække og agressive, det var end¬ 
da så slemt, at en dag jeg fodrede og intetanende stod og tømte foder¬ 
skålen, kom den ene fugl flyvende på mig, og uforberedt som jeg var, 
tabte jeg det store urtepottefad, som med et brag splintredes. Det red¬ 
dede nok mig fra at blive bidt, for nu var det fuglen, som blev bange. 
Men denne adfærdsforandring var ikke til at tage fejl af, der måtte væ¬ 
re noget at forsvare, men hvad? Når jeg kom i nærheden af volieren 
var fuglene altid ude begge, og begynde at undersøge redekassen turde 
jeg ikke, den var nemlig ikke hængt op med omtanke, som den sad, 
var det helt umuligt at undersøge den, end ikke med et spejl, og tage 
den ned, var en såre besværlig affære, så derfor besluttede jeg at se ti¬ 
den an. I løbet af nogle dage manglede hunnen som regel, når jeg fod¬ 
rede, og så mente jeg, den var god npk. 

Nu skulle jeg have besøg af en fugleforening, og hvad skulle jeg nu? 
Hvis jeg sagde, at der måske blev et sjældent opdræt, er det min erfa¬ 
ring, at sd skal alle hen og se giraffen. Jeg foretrak at sige, der er ru- 

gende fugle, så gå lidt forsigtigt, og så spændte jeg en vandslange ud 
ca. 1 Vi meter fra volieren, så mente jeg vi var garderede. Men ak, lidt 
efter, da jeg havde ført første hold gennem voliererne opdagede jeg, at 
vandslangen var fjernet og et par af deltagerne stod helt henne ved vo¬ 
lieren og morede sig over fuglenes væremåde, uden at skænke det no¬ 
gen tanke, at fuglenes agressivitet var dels nervøsitet og forsvar for de¬ 
res redeområde - som disse »fuglevenner« altså var kommet for nær. 

Hvorlænge fuglene i den kritiske periode, 7.-13. rugedag, har været af 
reden, ved jeg ikke, men i de to æg, jeg undersøgte efter at fuglene var 
blevet kede af at ruge, var der unger på en 8-9 dage - det var bittert! 

Men nu ved jeg alligevel et par ting, en dunkel voliere, en ussel rede¬ 
kasse og at det er et rigtigt par, som både vil og kan yngle - og så må 
jeg håbe på en reprice næste år. 

Den enlige fugl, formodentlig en han, sidder alene heroppe i vinter¬ 
haven. Den er fuldstændig tam og kan selv lukke sig ud og ind , når det 
passer den, og det er jo mindre godt, hvis døre eller vinduer er åbne i 
den varme sommertid, så der har jeg måttet lave et patent-lukketøj til 
buret. Det er virksomt, så det er fuglen slet ikke fornøjet med. Det kan 
enhver iøvrigt selv lave for nogle få ører; det består af et stykke spiral¬ 
tråd, som anvendes til trækgardiner, og to øskner. 



Den anbringes på buret på følgende måde: Krogen A udvides lidt så 
den kan gå ind på den afsluttende vandrette tråd forneden midt for dø¬ 
ren. Længden på spiralen C er afmålt således, at den, når krogen B er 
sat om dørens nederste vandrette tråd, er meget stram, så er buret 

• sikret. Fugle, der er flinke til at åbne dørene selv, kan godt løfte døren 
lidt, men den vil altid svippe ned igen af sig selv - og den er let at åb¬ 
ne, ingen nøgler og ingen problemer. 

Når fuglen er ude, sidder den helst på skulderen, og det er meget 

* morsomt, men undertiden nærer man lidt frygt for øreflippen - men 
mærkeligt nok, når han er ude, bider han ikke, men er han i sit bur, 

kan han godt nappe fælt. Denne fugl, som var delvis tam, da jeg fik 
ham, kan sige sit navn »Jacob« og »Far« og et par andre lette og korte 
ord - nogenlunde tydeligt • men det er nu heller ikke det, der interes¬ 
serer mig. Fuglene vil jeg helst have naturlige, ikke egentlig tamme 
men fortrolige det synes jeg bedst om og tvang eller omskoling af 
dyr fra det de er og til noget man vil gøre dem til, har jeg aldrig syn¬ 
tes om. 

Men altså, unger af denne aratinga-art, står næste år på ønskesedlen. 

Albrecht-Møller. 



Fuglevenner på skovtur! 

I forrige nummer af »Stuefuglene« og i dette nummer af samme blad 
berøres henholdsvis i et referat og en kommentar til samme et såre 
ømtåleligt emne, som man kunne have godt af at spekulere lidt nøjere 
over. 

I mange år, og det vil sige fra omkring 1908, altså snart 60 år, har det 
været mig en meget stor glæde og til uvurderligt udbytte, at besøge og 
tale med fuglefolk under de mest forskellige forhold. 

Det begyndte med en skomager Storm ved gadekæret i St. Magleby, 
hvor min broder og jeg i middagsstunden og efter fyraften med stor 
begærlighed slugte alt, hvad han kunne fortælle. Det fortsatte med den 
hæderkronede medstifter af »Selskabet for Stuekultur«, Stanislaus Cal- 
berg, der dengang boede i Skindergade, og ofte uden omtanke og hen¬ 
syn gæstede vi ham og hans frue. 

Derefter blev det i mange år den meget ejendommelige og særpræ¬ 
gede J. Petersen Bjerregaard, der syntes at omfatte os unge med en 
særlig kærlighed. Han var en såre berejst mand, hans bog »Et liv i 
bølgegang hinsides Atlanten«, viser dette, og når man så ved, at hans 
indsats i Amerika er fundamentet for eksporten af al blomkålsfrø, der 
årligt betyder enorme beløb i hård valuta til landet, forstår man, at 
han var en foregangsmand. I »Fore. til Fremme af Fjerkræ-, Kanin- 

og Biavl«, som jeg i en alder af 14 år blev sekretær for, mødte jeg til 
stadighed den kundskabsrige særling - han gik aldrig, han løb, og denne 
lille ejendommelige skikkelse tog aldrig med sporvognen, det havde han 
ikke tid til, han gik eller løb, og sporvognen måtte skamme sig, hans 
viden og indsigt var formidabel, hans indsats blev manifesteret i det 
værk, som udkom under navn af »Dansk Fjerkræ Standard« og det dan¬ 
nede grundlaget for den senere Skandinaviske Fjerkræ Standard. 

Så mindes jeg med gældfølelse og respekt mit kendskab og venskab 
med Plymouth Rock-eksperten fru K. Wagner, Mantziusvej, og dennes 
datter - der kom jeg i forbindelse med statskonsulent W. A. Kock, der 
senere kom til at betyde så meget for mig og samtidig blev et gennem 
mange år Intensivt venskab med konsulent C. W. Rasmussen, Iglekjær- 
gaard, sluttet, og også denne særegne og markante personlighed præ¬ 
gede i mange år mit virke blandt fugle og fjerkræ. 

Fuglehandler Willumsen i Farimagsgade mindes jeg med stor tak¬ 
nemlighed, når han gav sig til at lytte til mine problemer og vejledede 
mig om mine fugle og mit fuglehold. Endelig blev fuglehandler Leger 
i Jstedgade min lærer - han havde evnen til at fortælle - om det altid 
var selvoplevet, ved jeg knapt, men viden om fugle, det havde han. Jeg 
vil bestemt ikke betænke mig på at hævde, at størstedelen af Danmarks 
fuglehandlere i dag måtte ønske, at denne kloge mand var til at spørge 
til råds. I flere år kom jeg hver onsdag formiddag i hans forretning, 
han fik et par cigarer og jeg en kop kaffe, og så åbnede han sig for en 
med al sin viden og indsigt; han havde rejst som gøgler, og det er jo 
faktisk fuglehandlernes oprindelse, de havde skydetelte og cirkus hvor 
en uniformeret abe sad på en lirekasse og gjorde kunster, medens præ¬ 
mierne i skydeteltet var Agapornis cana og solfugle (Kin. nattergale), 
mest hunner, for det var de billigste. 

Gennem Leger kom jeg i forbindelse med købmand Reventlow og 
dennes frue - medens han var bosat i Odense og senere mere personligt 
da han blev inspektør i zoologisk have - hvor han endte som direktør. 

Forøvrigt var kontakten længe før sluttet med zoologisk have, idet 
jeg ofte besøgte direktør Julius Schøt, denne lille invalide person, som 
gennem så mange år oplysningsmæssigt havde dannet grundlag for en 
del af min boglige viden, ikke mindst gennem »Frem«, som hørte til 
min faders værdsatte bøger ligesom nogle årgange af ugebladet »Nord¬ 
stjernen« hørte til min kæreste læsning. Det er uforståeligt i dag, at en 
så travl mand som en zoodirektør, havde tid og lyst til at ofre sig for 
en dreng på 10-12 år, selv om jeg vel dengang har været en god lytter. 

Men ud fra Reventlow lærte jeg også de øvrige store ånder i Odense 
at kende, og der var bestemt meget at lære. Grosserer Schwartz, som 
var landskendt og meget anvendt som dommer og foredragsholder, 
kunne man aldrig blive træt af at lytte til, stille og beskeden med et 
elskeligt smil øste han ud af sine gedigne erfaringer og oplevelser, og 
man blev aldrig træt af at tie i hans selskab. 

Fru Nielsen i Odense, som har været en af Danmarks absolut førende 

opdrættere af tropefugle var interessant at besøge, det var fuglehold 
under store forhold og resultater »in legio«, det var få fugle, hvor man 
troede der var et »første opdræt«, hvor man ikke ved henvendelse til 
fru Nielsen fik at vide, al den havde jeg opdræt af 1900? og udstillet 
samme år, katalogerne bekræftede, at fru Nielsen var suveræn, og det 
er faktisk en skam, at man ikke har kunnet narre fru N til at fortælle 
en aften, hvor man havde en 3-4 bånd til sin rådighed, der kunne for¬ 
evige hendes oplevelser og erfaringer til gavn for mange fugleholdere i 
fremtiden. 

I Odense besøgte jeg grosserer Svendsen, der i sin have havde et 
grundmuret fuglehus med kakkelovn. Og her blev det første danske op¬ 
dræt af Brillefugle en kendsgerning. Her var den elskværdige og kyn¬ 
dige dyrlæge, måske den mest erfarne fugledyrlæge, J. Dalborg-Johan¬ 
sen, altid parat til at vise sine volierer og altid tog han og hans frue 
tid til en sludder, når man var på visit i Odense. Senere kom Poul Han¬ 
sen til, og lærte man ham at kende, opdagede man, at hans erfaringer 
ikke var til at kimse ad, og ved et møde her i foreningen erfarede 
mange, at han var værdifuldt bistået af sin frue. 

Den af alt for mange fuglefolk næsten ukendte ornitolog Aa. Madsen 
»Skovbo«, der gennem mange år bistod Skovgaard med ringmærkning 
af danske fugle, har også været en af mine lærere, og flere gange har 
jeg i den lille skovs hjerte besøgt den store og erfarne fugleven og hørt 
ham fortælle og fremvise sine resultater. Desværre for os og til gavn 
for ham, bor han jo noget isoleret, men de gange, jeg har overvundet 
besværlighederne, har det været mig en glæde at gæste ham og hans 
elskværdige frue. 

Sydpå gæstede jeg ofte tandlæge Peter Evald, og så længe han levede, 
var der for mig glans over navnet, desværre er han ikke mere. 

Også på Lolland har jeg haft en trofast ven i handelsgartner Ras¬ 
mussen, Harpelunde. Det var en enestående oplevelse at besøge ham 
og hans meget interesserede frue, ja, det blev nærmest betragtet som 
en fornærmelse, hvis man ikke tog til Harpelunde, når man var på 
Lolland. Gunnar Clausen i Bandholm var også interessant at besøge. 
Jeg husker en gang jeg besøgte ham, da var hans ene tovi-parakit død, 
de havde rede i en hul æbletræ-stamme - og uden held prøvede jeg at 
skaffe en erstatning fra en samling her i byen. Den gang ynglede lorier 
mellem loftet og taget - og så alle de prydænder, han havde - der var 
noget at se på og meget at lære. 

Og så kom perioden, hvor jeg nærmede mig fugleforeningeme. »Sel¬ 
skabet for Stuekultur«s fugleafdeling, der gennem mange år meget 
dygtigt blev ledet af brandmand Burrild, mange gode artikler fra hans 
hånd indeholder selskabets blad. Men også redaktør C. Lund var en 
personlighed af rang, alt kunne han tale om og meget få emner evnede 
han ikke at gøre interessante og populære, det var en nydelse at høre 
ham og en glæde at læse hans artikler og bøger, der for mange er ble¬ 
ven deres kæreste læsning. 

Wiese har jeg aldrig rigtig personligt været i kontakt med, jeg har set 
ham og talt med ham, men uden noget blivende indtryk af hans format, 
derimod må jeg sige, at hans bøger i den grad er blevet en værdifuld 
kilde til glæde og oplysning gennem de mange år, hvor hans håndbog 
faktisk var den eneste omfattende fuglebog på dansk. 

Så kom jeg i forbindelse med F. Rannje, der var stifter og formand 
for F. f. F. - da vi begge dengang boede i Ryesgade, kom han meget ofte 
på Gæstehjemmet, som jeg var forstander for, og så min besætning, og 
det var i timevis vi kunne tale om fugle, og enten man nu kunne lide 
hans manerer eller ikke, så måtte man indrømme, at han vidste noget 
om fugle og deres behandling. 

Der lærte jeg så Curt af Enehjelm at kende, og ofte besøgte jeg ham 
på Th. Philipsens- og GI. Kirkevej, hvor han havde en vældig samling 
fugle og en omfattende samling litteratur - hvad danske fuglevenner 
, skylder Curt af E., er svært at afgøre, gennem de mange år, han var 

»Foreningen for Fuglevenner«s sekretær og den produktive forfatter af 
mange populære fuglebøger og hans evne til at starte os og holde os i 
gang med at udvikle vore kundskaber og stimulere vores interesse - 
f medens han lidt efter lidt fik os til at søge og læse om det, der hørte 

vor hobby til. 

Med ham kom et helt nyt hold 1 uglefolk på arenaen, S.T.Poulsen, der 
konstruerede tiere praktiske artikler til vort fuglehold i forbindelse 
med Sv. Andersen, St. Kongensgade. Der var Langberg og Ryder Tønne- 
sen, der hver på sit felt er eksperter, man gerne lytter til. Halvor Carl* 
sen, der for nogle år siden stod af, der var Buch, Gøttche, Blume, Riis* 
Hansen og Rich. Faber, Munkvad, Umberto Nilsson, fuglehandler Sel- 
berg, af den gamle garde medstifteren af vores forening direktør Gjer- 
løw, Cornelius og Burhøi. Sigurd Christensen, Aarhus, Gunni Nielsen i 
Roskilde, Levin. Odense, Olsson i Nykøbing F., senere Lars Johansen, 
Carl Aage Jensen, Køge, Ronch og Magnus Nielsen • og mange flere. 

Så var Selskabet og samarbejdet med Carl H. Svane, da han blev 
1 ormand i Selskabet, et rigt og glædeligt afsnit i mange år - og sådan 
kunne jeg blive ved, der er mange, mange som burde nævnes, men det 
*r jo nu så nær op i vore dage, at jeg kan sige det til dem. 

Men nu kommer det for mig - og sådan er det vel for adskillige an¬ 
dre, at al den gæstfrihed, venlighed og vejledning, jeg af alle disse man¬ 
ge forskellige mennesker har modtaget, var ganske gratis - men meget 
forpligtende - og den slægt, som følger efter os, har sådan set krav på 
at det i så vid udstrækning som muligt gives videre - og derfor kommer 
der vel også så mange besøgende, som der gør, året rundt, uden andet 
I ærinde end at se fuglene - og der går ikke een eneste dag, hvor ikke der 

er adskillige henvendelser med de mærkeligste opgaver- lige fra spørgs¬ 
mål om, hvad den fugl jeg købte i går skal have at æde, til alderen på 
en bestemt fuglemand. Ofte indeholder et brev en opgave, som måske 
• kræver både bibilioteks- og musæumsstudier - og så er det bilagt et 50 

øres frimæi ke jeg tænker så, når det er klaret og brevet er lukket: der 

er gået x n dag, benzin eller sporvogn eller rutebil rejsepenge, eventuelt 
telefon - hvad mon forespørgeren får i timebetaling - og ve mig, hvis 
jeg ikke svarer omgående - og det kan jeg ikke. Også jeg har underti¬ 
den aftaler, som må holdes eller skal passe den lille forretning, min 
kone og jeg skal leve af. 

Og derfor finder jeg det uopdragent at møde op alene eller i flok 
uden forud truffet aftale - det er sket, at en fuglemand er kommet en 
juleaftensdag (årets allertravleste) kl. 9 og har siddet indtil jeg måtte 
køre manden til Rådhuspladsen kl. 13, og derfor kan det undertiden 
ske, at man er lidt kort for hovedet, især hvis man er revet ud af et 
arbejde, f. eks. med rengøring hos fuglene, eller værre, hvis det gælder 
fodring - det sker ikke så sjældent, at et sådant fodringsjob er blevet 
afbrudt 2-3 gange - og det må være indlysende, at med tanken om at 
disse eller hine fugle endnu hverken har fået foder eller vand, må på¬ 
virke en samtale i ugunstig retning. 

Derfor er jeg også selv forsigtig med at henvise folk til andre fugle¬ 
venner, for der er endnu et kildent punkt ved de såkaldte voliere-besøg, 
eller sommerture - de er så store, d. v. s. så mange deltagere, at de fle¬ 
ste slet ikke fuglemæssigt får noget ud af et besøg; uden forklaring er 
et besøg jo oftest nytteløst og ingen kan orientere 30 mennesker med 
forskellig interesse i, hvad de ser - derfor er de meget store deltager¬ 
hold helt en misforståelse - en 3-4-5 personer med interesse, må være 
det rigtige - så når jeg hører om en hær af deltagere fra en eller anden 
forening, tænker jeg mit. »Men gør vi det, fordi mor meget må undvæ¬ 
re mit selskab, når jeg snakker fugle, nu kan hele familien være med - 
sådan forsvares det, men er der nogen, som tror, at mor, hvis hun el¬ 
lers ikke er bleven interesseret, har nogen særlig lyst til at blive truk¬ 
ket med fra den ene have til den anden. Jeg tror hellere hun ville have 
en rigtig skovtur med far og børnene. 

Og har man, som jeg i år, fået ødelagt ihvertfald 4 opdræt, så kan 
man godt blive lidt ærgelig og ønske lidt mere privatliv. Og derfor for¬ 
står jeg udmærket, hvad det tidligere referat i »Stuefuglene« kunne 
have dækket, hvis det var rigtigt, men jeg har senere talt med gartner 
Bentzen i Hørring - og det hele beror jo på en misforståelse, ihvertfald 
overfor den adviserede forening - jeg håber det trækker sig i lave igen, 
og at venskaber ikke over den episode lider skade - det har ingen råd 
til. 

Ja, så mange overvejelser og tanker har den lille sætning i referatet 
affødt - og mon ikke også en del kan kende noget af det i sin egen situ¬ 
ation. Albrecht-Møller. 

Vil et Universitet kunne hjælpe? 

Jeg takker for artiklen om Conurer i september nummeret, jeg kunne 
godt lide den form, den var sat op i. De skriver videre i samme artikel, 
at nogen dansk opdræt af Pyrrhura leucotis kendes ikke. Det gør jeg, 
jeg har en fuglekammerat i Nykøbing Mors, som har 1,1 af disse fugle, 

som han i flere år har haft unger af, jeg har selv af ham købt det ene 
kuld på 4 stk. i 1964. Men samme kammerat er lige så svær at få til at 
fatte pen og skrive, som de fleste andre fuglefolk, hvilket jo giver sig 
udslag i at vi får hele artikler i »Stuefuglene« som f. eks. arveligheds¬ 
lære, som jeg efter en rundspørge af privat interesse, har gjort. 

Alle giver til svar, det om arvelighedslære springer vi altid over. Ja, 
det er jo en bitter en for disse artiklers fader at tage, men bedre står 
det altså ikke til i Aalborg, hvis vi skal regne med dem, jeg har spurgt. 

Man vil herefter inden for dette blads læsere se nødvendigheden af et 
Universitet og andre højere læreanstalter i Nordjylland, som der jo ta¬ 
les så meget om i pressen, hvis det da ikke er sådan, at det er den al¬ 
mindelige mening om disse artikler over hele landet, hvad jeg person¬ 
lig ikke er utilbøjelig til at tro, da folk, som er interesseret i arvelig¬ 
hedslære (jeg tænker her på fuglefolk, som arbejder med dornestice- 
rede arter), jo kan låne bøger på biblioteket om arvelæren og de Men- 
delske spaltningslove, hvad de jo også nok gør, hvis interessen for at 
læse det, er stor nok, således at andre, som ikke er interesseret, kan få 
en god artikel om fugle i stedet for, f. eks. om tropiske små duer, som 
der i de seneste år har været en masse af på markedet og som de fleste 
kun ved meget lidt om, da alt for få har Aage Poulsens fremragende 
bog »Prydfjerkræ«, som er langt mere end sin pris værd. 

Som oftest er det jo sådan, at man hellere vil købe dyre fugle og 
spare de penge, man skulle købe en god bog for, end omvendt, og det 
er jo desværre fuglene, det så går ud over. Knud Mikkelsen. 



Hvor kan det være, at en fugl på 86 points er gået forbi og den stør¬ 
ste ærespræmie er sat på en fugl på 84 points - hvordan lyder reglerne? 

A. B. i D. 

Helst var jeg fri for at svare på dette spørgsmål, da det er lovlig ab¬ 
strakt og endelig gad jeg nok vist, hvor man har givet en fugl på 84 
points den højeste anerkendelse. Men vi har nu den regel, at alt skal gå 
åbent og reelt til, og jeg mener ingen dommer har noget at skjule - 

hvilket ikke er ensbetydende med, at vi aldrig har taget fejl - altså hvor¬ 
for o. s. v. 

Dette skyldes ene og alene de regler, hvorefter de skænkede ærespræ¬ 
mier er bestemt uddelt - og det varierer desværre fra by til by med 
mere eller mindre logik, mest mindre. Ja, i en by lader man endda de 
medlemmer, som aldrig er at finde, når en udstilling bygges op - og 
som ganske er blottet for indsigt i, hvordan en sådan fordeling virker, 
være med til at bestemme reglerne for præmieuddelingen - desværre 
findes der ikke nogen fælles ensartet bestemmelse, beklageligvis, for 
så var problemet lettere løst. 

Jeg indrømmer, at et resultat, som de nævner, ser mærkeligt ud, og 
grunden kan være følgende: 

Den bedste ærespræmie er f. eks. byrådets, de ser jo helst, at en af 
byens borgere erhverver den, men den fugl, der fik 86 points, er fra en 
anden by og kan derfor ikke æske den. Har der nu f. eks. været 2 fugle 
på 85 også fra andre byer, kan det altså ske, at den mest attråede æres¬ 
præmie falder på den 4.-bedste fugl - det ser mærkeligt ud for dom¬ 
merne og er uforståeligt for publikum. 

Men forlang at se dommernes rangliste, hvis De ser den slags ufor¬ 
ståelige forhold, så vil De nok opdage, at det ikke er de sølle dommere, 
der har »jokket i spinaten« - og så prøv at få mindre klausuler på de 
præmier, der skal fordeles - og et ensartet fordelingssystem. A-M. 

Hvilken forskel er der på Kaktusparakit og Set. Thomasparakit, fug- 
Jehandleren siger det er den samme? P. B. i K. 

Hr. fuglehandleren tager fejl, De har ret. Kaktusparakitten hedder 
Aratinga cactorum og Set. Thomasparakitten Aratinga pertinax. De hø¬ 
rer altså til samme slægt og kan godt minde svagt om hinanden, men 
forskel er der også. Den mest iøjenfaldende er den voksne udfarvede 
kaktusparakits næsten gule bug, der tydeligt er adskilt fra den brunlige 
forhals og brystpartiet. Kaktusparakitterne har desuden grønt øreom¬ 
råde og mangler altid gule aftegninger på hovedsiderne (omkring øjet). 

A-M. 


Er det en fejl hvis hvide zebra finke-hunner har de mørke striber ved 
næbbet? V . S. i N. 

Ja, en hvid zebrafinke skal være renhvid og de sorte lodrette kind- 
striber (tårestriber), må kun findes hos hvid med tegning. A-M. 

Hvorfor afholder »Landsforeningen« ikke udstilling hvert år? P.P. i St . 

Fordi vi mangler mod og kræfter - kun den, som har været med, aner 
hvilken kæmpeopgave det er at lægge alt det tilrette, som spørgeren 
her finder bragt i orden, med decimerede lønningsposer, i søvnløse næt- 

ter medens han eller hun dejligt sov og med trætte og mødige lemmer, 
der huskes længe, så længe, at der må være en hvileperiode til at glem¬ 
me. Husk, de store dyr får kun en unge hvertandet år. 

Hvorfor meldte P. P. i St. sig forresten ikke til »hjemmekonkurren- 
cen« - er Deres og mange andres fuglehold så sløjt, at det ikke kunne 
tåle dommernes saglige kritik? A-M. 

Hvor mange gange har der været opdræt af pragtlorier (Trichoglos- 
sus omatus) i Danmark? Jeg har i år haft opdræt af denne skønne 
fugl. . KAN i R. 

Undertiden kan et spørgsmål se enkelt og let ud, men uhyre svær at 
svare på: 

1) Vi ser jo kun et minimum af de opdræt, der sker i dette land - og 
det er kun et fåtal af de 2-3 og 4 m. fl. opdræt, der indsendes til os, og 
jeg ved faktisk ikke andre end mig, som har ofret tid på at samle 1. 
opdræt, og det er så omfattende, at en udvidelse til påfølgende opdræt 
vil blive for omfattende. Fuglevenner er heller ikke så flinke til at sen¬ 
de opdrætsberetninger selv om de er afvigende fra 1. opdrætsberetnin¬ 
gen eller iøvrigt interessante iagttagelser - for der er ingen medalje at 
hale. 

2) For at opnå opdrætsmedalje kræves det, at man er medlem af for¬ 
eningen - og mange gode og dygtige fugleholdere her i landet er ikke 
organiserede, forstå det, hvem som kan. 

Men altså tidligere var oplysningerne om opdræts forhold spredte og 
vanskeligt tilgængelige. I dag kan alle 1, papegøjeopdræt, som er aner¬ 
kendt, findes i »Papegøjebogen«, der kan lånes på biblioteket, hvis man 
ikke har den selv. På side 58 står anført, at O. Hirthe, København 1936 
havde opdræt af Pragtlori. A-M. 

Hvilken forskel er der på hvid hirse og sølvhirse? K. M. i K. 

Faktisk ingen i den forbindelse, De antagelig tænker, altså som foder¬ 
emne. Sølvhirse er udsøgt og særligt behandlet hvid hirse. A-M. 

Findes der flere slags kinesiske dværgvagtler? F. H. i B. 

Den kinesiske dværgvagtel (Excalfactoria chinensis) er kinesisk og 
af den findes ingen underarter - men der findes også et par australske 
underarter til E. chinensis chinensis, nemlig E. chinensis australis og 
E. chinensis colletti. De er mørkere og kaldes australiere »King Quail«. 

Om den findes renavlet er tvivlsomt. Endelig findes den afrikanske 
dværgvagtel Excalfactoria adansoni - den har lysere maske og er 2-3 cm 
større end førstnævnte, men ses ikke herhjemme, da import af hønse¬ 
fugle er forbudt. A-M. 

HVAD ER HØJST? 

Hvad er højst? Et tordenskrald eller Mont Blåne? Så let var det med 
hjemmekonkurrencen. Ihvert fald på et givet tidspunkt. Senere da det 
havde lagret sig lidt, tegnede billedet sig skarpere. 

Det var forresten en pragtfuld tur gennem Sjællands skiftende natur 
med et lille stænk brunt efterårsløv, højt klart solskin og mange dejlige 
fugle, ofte anbragt i smukke harmoniske forhold til omgivelserne. 

Nu kan der siges meget (og det bliver der sikkert også) pro et con¬ 
tra hjemmekonkurrence. Men mit synspunkt er så afgjort, at det må 
være den retfærdigste bedømmelsesform. For det første er det ikke et 
specielt plejet og passet udstillingsdyr, men hele det samlede fuglehold, 
der beses, for det andet ses det under sine naturlige, eller skal vi sige 
hjemlige former. Så er der det, at fuglene ikke skal indfanges og for¬ 
sendes ofte tværs over landet til en stor by, der kan levere det nød¬ 
vendige publikum der må til for at bære en større udstilling økono¬ 
misk. Risiko dels for økonomi og dels for fuglene med evt. unger er 
væk. Navnlig det sidste er vel et talende argument for hjemmekonkur- 
rencer. 

Kort om turen for dommerne. Fra København gik det gennem Køge 
(ingen anmeldelser) til Næstved, så igen nordpå forbi Holbæk-Roskil- 
deegnen (ingen tilmeldte) til Frederikssund, Hammersholdt og Lynge. 
Dernæst til Søborg, Østerbro, Nørrebro og Hvidovre. Det var en herlig 
weekend på ca. 350 km. 

Helhedsindtrykket var fint. Opdrætsresultaterne var måske ikke sen¬ 
sationelle, men til gengæld var der mange og gode. Noget af det mest 
impornerende var, at vi ingen steder fandt anledning til kritik af foder¬ 
blandinger. De var i orden og godt varierende. Ligeledes var frø og mel¬ 
orme m. m. overalt opbevaret under omhyggelig renlige forhold. Ren¬ 
ligheden var iøvrigt fin-fin. Fuglenes kondition var overraskende god. 
Jeg tror ikke, vi så mere end 3 fugle, der var lidt sløje. Og husk så, at 
vi kom uanmeldt! 

Befolkningens sammensætning var overalt rimelig, og fuglene var 
godt anbragt i bure og volierer af passende størrelser. Adskillige volie¬ 
rer kunne nok have haft flere fugle, men det er godt, at fuglefolk for¬ 
står at begrænse sig. De sete fuglehold var fra 3 til mange hundrede 
stykker. 

Den eneste anke, men også alvorlige, der skal fremføres: 

Hvorfor ofrer så mange store, elegante, velformede volierer, anbragt 
rigtigt for læ og sol, sikrer dybt for gnavere, fodrer rigtig i højde 
og undlader at spendere det relative billige dobbeltnet til sikring mod 
katte og rovfugle? Skal man først have et kuld forældreløse unger i 
reden, inden det laves? Det virker absurd. Det var den eneste alvorlige 
fejl, men til gengæld var den gennemført næsten overalt. Var der dob¬ 
belt net foran, manglede det ofte ovenpå! Ingen roser uden torne, siger 
man. Men hvorfor stikke sig næsten med vilje? 

Uden at løfte sløret for dommernes slutresultat, skal røbes at poin- 


311 


tene lå i den høje ende. Skal vi løfte lidt mere? Vinderen har 97 point, 
og de næste kommer så hårdt efter, at det blev de små ting, der måtte 
veje. Med tanke på indledningen vil jeg sige, at vi så fugleholdere med 
enkelte fugle, der havde et tilhørsforhold til deres dyr (uden usmagelig 
overdrivelse) der måtte røre og glæde enhver. Det er jo ikke mængden, 
men interessen, der er afgørende. 

Hvorfor manglede så mange fuglevenner i tilmeldelse til hjemme- 
kokurrencen? Alle kunne jo være med uden hensyn til fugleantal m. m. 

Var det ikke klart nok beskrevet i statutterne? Enkelte har senere 
spurgt mig, om et par fugle var nok. Selvfølgelig er det nok. Vi skal 
ikke dømme økonomi og pladsforhold i hjemmene. Kun de forhånden¬ 
værende fugles vilkår og tilstand må være afgørende. 

Lad os næste gang være fri for at passere en by her på Sjælland uden 
stop. 

Hvad for resten med at lade hjemmekonkurrencen gå over hele lan¬ 
det. F. eks. lade Jylland, Fyn og Sjælland have hver sit dommerhold. 
Til sidst lade en repræsentant for hvert hold mødes på Samarbejdets 
Stævne (der skal man jo alligevel) og kåre en »Danmarksmester«? Er 
det en for stor tanke? Eller kan vi mon ikke? 

Tak til alle de, som ville se os i år. Det var en stor fornøjelse at mø¬ 
de jer og at se jeres fuglehold, både de store og ikke mindst de værd¬ 
satte mindre. U. 

DRIFTSREGNSKAB FOR FORENINGEN FOR FUGLEVENNER 
1. okt. 1965-30. sept. 1966 


Kontingenter 1965 ... 6.198,00 

16.085,46 22.283,46 

Renter af giro og bank . 315,63 

Møder: 

Indkomst . 1.917,00 

Annoncer . 215,10 

Foredrag . 753,00 

Fugle m. m., bankospil . 1.384,25 

Lokaleleje . 701.05 3.053.40 1.136,40 


Stuefuglene: 

Trykning og oms . 15.433,00 

Avispostkontoret . 2.544,85 

Telefon og porto . 1.285,23 

Redaktionshonorar .. 550,00 19.813,08 


Annoncer . 3.980,00 

Gamle årgange . 74,00 4.054,00 

Porto . 

Telefon og tryksager . 

Bestyrelsesmøder . 

Overskud ved andespil . 

Salg af emblemer . 

Forsikringer . 

Leje for opbevaring af udstillingsmateriale . 

Præmier og medaljer . 

Dommerkursus . 

Samarbejdet . 

Præmiefond . 

Reoler til opbevaring af gamle årgange . 

Driftsoverskud . 


15.759,08 

. 475,35 

. 714,80 

. 60,00 

109,00 

78,00 

. 67,70 

. 300,00 

74,00 413,60 

. 818,00 

. 175,00 

140,00 

. 224,00 

. 2.856,15 


23-000,09 23.000,09 


Beholdning 1.-10.65 

Driftsoverskud . 

Kontingenter 66/67 


Kontingenter 65/66 

Bankbog . 

Giro . 

Kontant . 


Kapital konto 

. 12.094,53 

. 2.856,15 14.950,68 

. 8.164,00 

23.114,68 

. 6.198,00 

. 9.060,63 

. 6.233,42 

. 1.622,63 _ 

16.916,68 16.916,68 


Aktiver in natura 


Udstillingsinventar . 1.792,26 

Pokaler . 1.000,00 

To skrivemaskiner . 580,00 

Bibliotek . 225,00 

Emblemer, 8 stk. 24,00 


3.621,26 

Lynge, d. 15. oktober 1966. Helge Christensen, kasserer. 

Revideret: N. A. Krone - William Holm. 

FORENINGEN FOR FUGLEVENNER 

»LANDSFORENINGEN« 

Formand: Albrecht-Moller, Christen Koids allé !, Kastrup, tlf. 50 03 78 
Næstformand: Jorgen Ulrichsfeldt, Beatcvej 23, Valby, tlf VA 7743 
Kasserer Helgt Christensen, Dalgaardsparkcn 12, Lynge, tlf Lynge 371 
Sekretær Aage V. Nielsen, Thorupgaardallé 32, Vanløse, tlf 716140 
Forretningsforer: Flemming Overgaard, Krudtåmsvej 72. Dragør tlf. 53 11 53. 
Bisidder. Fru Gurli Nielsen, Thorupgaardallé 32, Vanløse, tllf 71 61 40 
Bisidder: Ove J. Mikkelstrup, Ærtemarken 63, Søborg, tlf. SØ 8862 
Postgiro 1385. 

NÆSTE MØDE: tirsdag den 8. november 1966 kl. 20 i Set. Andreas Or¬ 
denens selskabslokaler, Frederiksbergallé 11. 

Ordinær generalforsamling med påfølgende stort ånde- og flæskespil. 
SIDSTE MØDE: tirsdag den 11. oktober åbnedes af formanden, der ef¬ 
ter velkomsten til de mange mødedeltagere bad undskylde den forstyr¬ 
relse, der havde været på sidste møde og udtalte, at det var første gang 
noget sådant var sket i foreningens historie og forhåbentlig også den 
sidste gang det ville ske. Vi er vant til at høre foredragsholderen i ro, 
hvadenten emnet har større eller mindre interesse for*enkelte, men det 
står naturligvis enhver frit for at komme med sine kommentarer efter 
foredraget. Skulle det mod forventning alligevel ske, at en foredrags¬ 
holder forstyrres, vil der straks blive taget strenge forholdsregler i 
brug. 

Formanden oplyste endvidere, at vi har sluttet vort dommeraspirant- 
kursus. Det kan ikke nægtes, at dette har taget meget af vor tid og vi 
har ikke nået at få afholdt bestyrelsesmøde, det vil ske inden næste 
møde, der jo er vor årlige generalforsamling. I aspirantkurset deltog 
9 elever, det er sluttet med, at den bedste af disse opnåede 162 points 
af 200 mulige og den ringeste fik 66 points. Nogle af aspiranterne vil 
nu komme med ud på flere af efterårets udstillinger og et par af dem 
har allerede været med på udstillingen i Malmo. 

Bedømmelsen på hjemmekonkurrencen har fundet sted og vi mang¬ 
ler nu kun at få fordelt de præmier, der kan blive tale om at uddele. 

Efter oplæsningen af de glædeligt mange nye medlemmers navne, gav 
formanden ordet til aftenens foredragsholder Mogens Petersen med en 
omtale af dennes store interesse for, arbejde med og omfattende stu¬ 
dier af de mange arter kolibrier. 

Mogens Petersen fortalte først, at hans interesse for kolibrier var 
blevet vakt ved synet af Ove Bertelsens udstillede fugle og emnet hav¬ 
de fanget ham mere og mere, jo mere litteratur han havde kunnet fin¬ 
de frem til. Lærepenge er altid dyre og der var gået en del fugle til, 
men foredragsholderen mente, at det skulle ligge indenfor muligheder¬ 
nes grænse at finde ud af, hvordan man kan holde og bevare disse små 
livlige fugle. 

Ved lysbilleder blev vi gjort bekendt med kolibriernes udbredelses¬ 
områder, som strækker sig fra det nordlige Nordamerika til det syd- 

ligste Sydamerika, mest langs vestkysten, med fuglenes næb, der i læng¬ 
de varierer fra 7-8 mm til 11-12 cm og i form kan være krumme, lige, 
lange, korte, nedad- eller opadbøjede i spidsen og med vingerne, 
der også er ret varierende. Mest af alt hos kolibrierne varierer dog ha¬ 
len i form og størrelse. Den største kolibri er på størrelse med en sva¬ 
le, ca. 19 cm, den mindste er kun ca. 6 cm lang. Fuglenes helt æventyr- 
ligt pragtfulde og lysende farver fremkommer ved lysets brydning i fjer¬ 
strukturen, hvilket sås i glimt i den 16 mm smalfilm, der fortrinsvis 
viste Mogens Petersens egne kolibrier i en aldeles pragtfuldt indrettet 
voliere med ovenlys, automatisk reguleret temperatur og luftfugtig- 
hedsgrad, hensigtsmæssig beplantning og de nødvendigste bademulig¬ 
heder. Også redebygningen kommenteredes og redernes forskellige form 
vistes, kommentarerne til billederne og filmen var ikke de mindst in¬ 
teressante og gav os et indblik i foredragsholderens store kendskab til 
emnet. Det har været et kæmpearbejde at nå så vidt, men adskillige af 
tilhørerne er sikkert blevet fristet til også at komme til at eje nogle af 
disse små farvestrålende små skabninger. Bifaldet viste, at forsamlin¬ 
gen i meget høj grad påskønnede både foredrag, lysbilleder og filmen, 
klapsalverne kom spontant efter hver af de tre afdelinger. 

Aftenen sluttede med med formandens tak, bancospil, købs- og salgs¬ 
bog, og spørgekassen gavn. 


D. D. K. 

Medlemsmøde kl. 20,00 Rømersgade 23. 

Formanden, hr. Ernst Pedersen, bød velkommen og meddelte, at 
han med dyb beklagelse måtte oplyse, at to af foreningens gamle og 
trofaste medlemmer, hr. E . Reinecke , Holte, og hr. Jens Petersen , 
Horsens, var afgået ved døden. Formanden udtalte et Æret være deres 
minde, som blev påhørt stående af medlemmerne. 

Formanden oplyste derefter, at hr. Aage V. Nielsen i aften havde 
stillet sin store viden og erfaring til vor rådighed, og at han ville 
holde en forelæsning om de nye farver! Og hvilken herlig forelæs¬ 
ning det dog blev!!! 

Hr. Aage V . Nielsen indledte med, hvad han selv kaldte en „chock- 
start“, idet ihan med velvalgte og sobre vendinger gav medlemmerne 
„en saltvandsindsprøjtning" m. h. t. foreningsarbejdet. Ud fra sin egen 
erfaring udtalte han: Det er ikke nok kun at ‘betale kontingent og 
møde frem. Man må også være med tril at starte og deltage i diskus¬ 
sionerne på møderne, hjælpe og tilbyde sig, hvor man kan være til 
hjælp! Det er medlemmernes moralske pligt at være aktive og ikke 
overlade ethvert initiativ til bestyrelsen. Er der kritik eller ros at 
fremføre, så gør det på rette sted (i foreningen)! Dette var visdomsord! 

Aage V. Nielsen spurgte derefter: Hvad får man ud af at være med¬ 
lem i D. K. K.? Og han besvarede det med ordene: Man får et væld 
af oplysninger fra praktiske og erfarne kanarie-opdrættere! Oplysnin- 

ger som er værdifulde for enhver, - både for nybegynderen og for 
den mere avancerede. Disse oplysninger bør man notere ned, thi her¬ 
ved får man en opslagsbog med netop de ting, man gerne vil have, 
og har dem således ved hånden den dag, man har brug for dem. 
Aage V. Nielsen fremhævede bl. a. oversættelsen og gennemgangen af 
Gill’s bog, som han kunne ønske en fornyet og måske knap så hurtig 
gennemgang af. 

Dette var en indledning, som enhver, der holder af kanarier og 
D. K. K., simpelthen måtte tage til indtægt! Og, - der var ord, der 
havde vægt, netop fordi de blev fremført af Aage V. Nielsen. 

Der efter gik Aage V. Nielsen over til de nye farver og udtalte: 
Vi er endnu på begynderstadiet! Kun få opdrættere har disse fugle. 
Der hersker total forvirring om disse farver, selv blandt erfarne op¬ 
drættere Forvirringen skyldes bl. a., at vi f. eks. har både hollandske 
og tyske pasteller. Opal i flere lande og med forskellig betydning. 

Aage V. Nielsen gik hedt tilbage til Hervieux, Helder og de Bayerske 
Fuerther Kanarier, hvilket var nødvendigt for at forstå disse nye far¬ 
ver Vi fik en gennemgang af de 5 pasteller cg opaler. Vi hørte om 
betingelserne for opdræt af pastel og opal, at opal har et blåligt 
skær, at pastel er en farves tyrkefaktor, at den dobbelte dilute ikke har 
lyse, men mørke underdun, vi hørte om genetik og meget, meget 
mere. 

Det var en forelæsning, der var så sprængfyldt med oplysninger, at 
man kunne ønske, at enhver kanarieopdræfcter havde været til stede. 

Formanden rettede en varm tak til hr. Aage V. Nielsen, og med¬ 
lemmerne fulgte denne tak op med klapsalver. 

Som svar til et medlem sagde Aage V. Nielsen, at han måske en 
anden aften kunne tale også om de mere almindelige kanarietyper, 
men at f. eks. genetik er det grundlag, vi må bygge vort opdræt på, og 
at der i dag findes så mange bøger om dette emne, at det skulle 
være muligt at få fat på det mest elementære. 

Aftenen fortsatte med diskussion om indavl, linieavl og udvælgelses¬ 
metoden. Hr. Aage Jørgensen , Helsingør, ville foretrække linieavl. Hr. 
G. Ronck ville foretrække indavl med udvælgelse af de allerbedste 
eksemplarer. Meningerne var delte, men man erkendte, at for at opnå 
noget godt, må man „frasortere noget mindre godt u . 

Formanden fremhævede Curt af Enehjelm’s bøger som velskrevne 
og letfattelige bøger om disse emner. Hr. Wm. Holm bemærkede, at 
vi var nødsaget til både at støtte os til de teoretiske og prakdske fugle- 
folk, der supplerede hinanden på en uvurderlig måde! 

Til sidst rettede formanden på foreningens vegne en hjertelig tak til 
hr. Broch-Lips, Aabyhøj, for den ærespræmie, han har skænket klub¬ 
ben til det kommende kåringsskue. Da klubbens præmiefond er lille, 
er den blevet modtaget med megen glæde! 

Aftenen sluttede traditionsmæssigt. Denne aften vil der blive talt 
om længe, - takket være hr. Aage V. Nielsen. Darboe. 

MØDEREFERATER FRA FUGLEVENNER I ÅRHUS 

Generalforsamlingen den 19-9-66 på Østergades Hotel. 

Valget af dirigent faldt enstemmigt på Brock-Lips. 

Formandens beretning godkendtes og kassererens regnskab med den 
bemærkning, at der jo var en mindre tilbagegang i kassebeholdningen 
på trods af en god fremgang i medlemstallet, men man enedes om at 
skyde skylden på et arrangementsmæssigt godt år. Punkt 4 på dags¬ 
ordenen var det mest interessante, og efter en god og saglig debat, 
blev det vedtaget med alle stemmer mod een at forhøje kontingentet 
fra 6 kr. årligt til 16 kr. Indmeldelsesgebyret skal fortsat være 6 kr. 
Det blev ligeledes vedtaget at lade kontingentet pristalsregulere, således 
at det til enhver tid udgør det samme som prisen på det grønne blad. 
Punkt 5. Valg af 3 nye bestyrelsesmedlemmer. De tre gamle medlem¬ 
mer, kasserer, sekretærer og næstformanden, afgik efter indtrængende 
anmodninger om at forblive på deres poster. John Larsen forblev som 
formand, og Svend A. Elgård som suppleant. 

De enstemmigt nyvalgte blev Peter Christensen, næstformand, Leif 
Ørbæk Pedersen, kasserer, og Henning H. Jacobsen, sekretær. 

Det vedtoges endvidere at lade bestyrelsen behandle en invitation 
til at deltage med en udstilling ved et certifikatskue arrangeret af 
Hornslet og Århus Racedueforeninger på Hornslet Gæstgivergård 26.-27. 
november.. 

Efter generalforsamlingen var der amerikansk lotteri om 8 gevinster, 
bl. a. et bur, frø og tre par fugle, kanarier, zebrafinker og brunryggede 
skadefinker. Kanarier og frø blev senere bortauktioneret til fordel for 
foreningen og indbragte 27 kr. 

Der var afslutning som sædvanligt med kaffebord. 

Foreningens bestyrelse ser herefter således ud: 

Formand: John Larsen, Viborgvej 115 1 , Århus C. 

Næstformand: Peter Christensen, Staghøjvej 14, Århus V. 

Kasserer: Leif Ørbæk Pedersen, Havtorn vej 23, Århus N. 

Sekretær: Henning Hjortshøj Jacobsen, Vejlbygade 57, Risskov. 

Suppleant: Svend A. Elgård, Brammersgade 3, Århus C. 

Tlf. (06) 12 12 88. 

Medlemsmødet den 11-10-1966 på Østergades Hotel. 

Der var mødt al for lidt medlemmer til en interessant belæring om 
de mange forskellige buske og planter, man med fordel kan anvende 
i og ved vore volierer. Kassereren L. Ørbæk Pedersen holdt foredraget 
og fremviste ca. 60 forskellige arters grene og kviste, fortalte om deres 
fordele og ulemper, hvilke snyltere man kunne forvente at finde i 
de forskellige buske, samt redegjorde for de forskellige arters og afarters 
bær og frøs foderværdi. 

Der blev på mødet besluttet, at nedenstående skulle optages i „Stue¬ 
fuglene" på trods af, at F. f. F., Århus, intet havde haft med den af 
F. f. F., Sydvestjylland, i oktobemummeret omtalte tur at gøre. 

En beklagelig misforståelse! 

Det er beklageligt, at F. f. F., Sydvestjyllands, deltagere i deres 
fugletur til Århus den 28. august skulle blive skuffet, da et af Århus 
og omegns fineste fuglehold skulle beses, nemlig hr. gartner Bentzens 
flotte samling af fugle, og endnu mere beklageligt er det, at det har 
fundet vej til „Stuefuglene“s spalter, idet det hele beror på en mis¬ 
forståelse. De sydvestjydske fuglevenner var nemlig ønskede, og de var 
velkomne. Bendtzen var blot gået hjemmefra i nogle få minutter 
for at hente foder, og da han. ved sin hjemkomst erfarer, at de til¬ 
rejsende gæster havde været der, forsøgte han ved sin hjemkomst, 
hvad ikke mange fuglefolk for tiden ville gøre, nemlig at få kontakt 
med de besøgende Gartner Bendtzen er et af Århusforeningens mest 
gæstfrie og vellidte medlemmer, hvilket klart fremgår af vore protokol¬ 
ler,; der har altid været åbent hus hos ham, og han har altid været 
villig til at øse af hans rige erfaringer fra et langt liv blandt fugle, 
og holde et foredrag for os - så derfor, og ikke mindst for hr. Bent¬ 
zens mange venner over hele landet, vil fuglevennerne i Århus frem¬ 
føre, at hr. Elgård har fået en forkert underretning, og som følge der¬ 
af ikke har været i stand til at informere F. f. F., Sydvestjylland, korrekt. 

På foreningens vegne 

H. Hjortshøj Jacobsen. 


STUEKULTUR FOR RINGSTED OG OMEGN 

afholdt den 4 oktober et meget velbesøgt medlemsmøde på hotel »Post¬ 
gården«, hvor Albrecht-Møller talte om emnet »Fugleholdet i provinsen 
set med andre øjne«. 

Det var mange ting i fugleholdet der blev omtalt og Albrecht-Møller 
fremhævede blandt andet, at det måske ikke altid er lettere for fugle¬ 
folk i provinsen at holde fugle og give dem det rette foder som grønt 
og levende foder, end det er i København og andre store byer uden me¬ 
get stort arbejde med indsamlingen; disse naturgoder vokser heller ikke 
i provinsen på trappestenen. 

De mange fine lysbilleder og omtalen af fuglene, som vi så på bil¬ 
lederne, gav de mange både indenbys- og udenbys fuglefolk et godt ud¬ 
bytte af foredraget. Bancospil om fugle, planter og frø og et ameri¬ 
kansk lotteri om en købmandskurv, sluttede den gode aften. 

Fru Nielsen. 


NY FUGLEFORENING 

Vi har fået meddelelse om, at der på Als er dannet en fugleforening 
under navnet » Stuefugleforeningen for Als og Sundeved«. 

Bestyrelsens navne kan jeg desværre ikke offentliggøre, men må nøj¬ 
es med at anføre, at kassereren hedder E. Hedegaard Thomsen, Turø- 
vej 18, Nordborg, Als. 

Vi ønsker foreningens medlemmer velkommen i arbejdslaget. Bladet 
vil blive anmeldt til de allerede opgivne navne og adresser. 

Albrecht-Møller. 

SAMARBEJDET mellem danske fuglevenner 

VED DE - eller husker De - at SAMARBEJDETS vandrepokaler kan 
æskes af de bedste fugle på enhver udstilling, som arrangeres af en for¬ 
ening, der er tilsluttet SAMARBEJDET, når blot fuglene er mærket med 
DF-ring? Spørg Arbejdsudvalget om de fastsatte betingelser for tildelin¬ 
gen af SAMARBEJDETS vandrepokaler og eventuelle øvrige præmier. 

Husker De at indsende sammelordrer på DF-ringe til brug i 1967, så 
ringene kan leveres straks' efter nytår? - Det haster snart og tiden lø¬ 
ber hurtigt - vi skulle ikke gerne bruge juleaften til at ekspedere ringe, 
for at nå alle ordrerne. 

Har De husket at bestille fuglebøger som gevinster til Deres fore¬ 
nings bancospil? 

Og husk så at få skrevet til Arbejdsudvalget inden den 15. november 
om Deres forenings møde eller andre arrangementer i julemåneden. 

Fra Aalborg har vi fået meddelelse om, at de to foreninger Selskabet 
for Stuekultur og Foreningen for Fuglevenner Stor-Aalborg har sluttet 
sig sammen i een forening, som har fået navnet 
AALBORG FUGLEFORENING 

med hr. Svend Nielsen, Skovvej 14, Aalborg, som formand. Vi gratulerer 
den nye forening og ønsker den held med arbejdet for at gavne fugle¬ 
sagen i Aalborg og den store bys naturlige opland. 


MØDELISTEN for november måned 1966: 

Dato,by, forening, arrangement, mødested, ugedag, klokkeslet og evtl. 
program: 

2. ASSENS, Foreningen for [Stuekultur, møde* Marcussens jHotel, 
Strandgade, onsdag kl. 20. 

3. ROSKILDE, D. Z. K. (Zebrafinkeklubben), møde, Palæ-Cafeen, Stæn¬ 
dertorvet, torsdag kl. 20. 

7. KØBENHAVN, D. K. K. (Kanarieklubben), møde og generalforsam¬ 
ling, Sprogforeningen, Rømersgade 23 st., mandag kl. 20. Dagsorden 
iflg. lovene. 

8. KØBENHAVN, Foreningen for Fuglevenner, generalforsamling, Set. 
Andreasordenens selskabslokaler, Frederiksberg allé 11, tirsdag kl. 
20. Dagsorden iflg. lovene. Efter generalforsamlingen stort andespil. 

8. AALBORG. Aalborg Fugleforening, møde, Konditori »Kristine« Ve¬ 
sterbro, tirsdag kl. 20. Filmsaften. 

8. AARHUS, Fuglevennerne i Aarhus, møde, Østergades Hotel, tirsdag 
kl. 20. Knud Heine Nielsen taler om undulatfarver. 

9. KØBENHAVN, Stuekulturs Fuglevenner, generalforsamling, »Var¬ 
tov«, onsdag kl. 20. Dagsorden iflg. lovene. 

9. SVENDBORG, Svendborg og Omegns Fuglevenner, møde Restau¬ 
rant »Borgen« onsdag kl. 20. 

10. HOLBÆK, Holbæk og Omegns Fugleforening, møde, Hotel »Ise- 
fjord«, torsdag kl. 19,30. 

10. KØBENHAVN, Selskabet for Stuekulturer, møde, Teatersalen, 
Brønshøj-Husum Ungdomshus, torsdag kl. 19,45. 

14. FREDERIKSSUND, Stuekulturforeningen af 1960, møde, Ungdoms¬ 
huset, Kocksvej 8, mandag kl. 19,30. 

14. GLOSTRUP, Fuglevennen Glostrup, møde, K. F. U. K. & M., Stations¬ 
vej 14, mandag kl. 20. 

14. KØBENHAVN, Selskabet for Stuekulturer, møde, Vanløse Kultur- 

14. KØGE, Stuekultur, Køge, præmieuddeling. Teaterbygningen, man 
dag kl. 19 30 .. 

gård, mandag kl. 19,45. 

15. SØBORG, Søborg Stuekultur, møde, Egegårdsskolen, Ræveholmen 1, 
tirsdag kl. 19,30. 

16. FREDERIKSHAVN, Stuekulturforeningen for Frederikshavn og Om¬ 
egn, møde, »Bechs Hotel«, onsdag kl. 20. Taler: C. J. Andersen. 

17. NYKØBING F., »Fuglevennen Nykøbing Falster «, møde, Logen, Sdr. 
Boulevard 8, torsdag kl. 19,30. 

27. KØBENHAVN, D. U. K. (Undulatklubben), møde på kåringsskuet, 
K. F. U. M., GI. Jembanevej 25, Valby, søndag kl. 13,30. 

28. KØBENHAVN, Selskabet for Stuekulturer, møde, Vanløse Kultur¬ 
gård, mandag kl. 19,45. 

28. FREDERIKSSUND 

FREDERIKSSUND STUEKULTURFORENING AF 1960, præmie- 
udd., Ungdomshuset, Kocksvej 8, mandag kl. 19 30 . 

UDSTILLINGER i november måned 1966 

4. - 6. RINGSTED, Hotel »Postgården« - Stuekultur for Ringsted og 

omegn, åben fredag kl. 18-22, lørdag kl. 14-22, søndag kl. 10-20. 

5. -* 6. GLOSTRUP, K. F. U. K. & M., Stationsvej 14, »Fuglevennen Glo¬ 

strup«, åben lørdag kl. 15-22, søndag kl. 10-21. 

11. -13. ROSKILDE, F. D. F.-huset, Køgevej, Roskilde og omegns Fugle- 

forening, åben fredag kl. 19-22, lørdag kl. 10-22, søndag kl. 10-20. 

12. -13. SKIVE, Brårup Forsamlingshus, Skive Fugleforening. 

18. -20. LANDSKRONA, »Folkets Hus«, Landskrona Burfågelvånner, åben 

fredag kl. 18-21, lørdag kl. 8-19, søndag kl. 9-19. 

19. -20. MIDDELFART, »De Unges Hjem«, Jydsk-Fynsk Race- & Farve- 

kanarieforening, åben lørdag kl. 16-20, søndag kl. 10-18. 

20. KØBENHAVN, Thomas P. Hejle's Ungdomshus, Nørrevoldgade 
23, R.K.K. (Racekanarieklubben), åben søndag kl. 10-18. 

25.-27. KØBENHAVN-VALBY, K. F. U. M., GI. Jembanevej 25, Special- 
klubbeme D.K.K., D.U.K. og D.Z.K.s landskåringsskue, åbent lør¬ 
dag kl. 10-20, søndag kl. 10-20. 

25.-27. NYKØBING F., Logen, Sdr. Boulevard 8, »Fuglevennen Nykøbing 
F.«, åben fredag kl. 17-22, lørdag kl. 10-22, søndag kl. 10-21. 

ROSKILDE OG OMEGNS FUGLEFORENING aflyser mødet den 3. no¬ 
vember (første torsdag i måneden) på grund af udstillingen den 11.-13. 
november. 

Foreningens nye bomærke, som her præsenteres for første gang, vil 
iøvrigt komme til at præge udstillingen, og foreningens kasserer, Eigil 
Sørensen, vil have emblemerne til salg fra ca. 1. november og på udstil¬ 
lingen. Forhåbentlig vil alle foreningens medlemmer sætte en ære i at 
bære emblemet. 


Bomærket er tegnet af Mogens Stig Andersen, det forestiller en blå 
honningsuger med Roskilde Domkirke som silhuet og emblemet frem¬ 
træder i sølv med 4 emaillefarver. 

Vi siger Mogens Stig Andersen tak, fordi han har hjulpet os til et me¬ 
get smukt bomærke og emblem. Kurt Fl. Jensen 



MEDLEMMERS KØB SALG og BYTTE 

Sælges: Gulmasket lysvinget kobolt undulater, fin farve, god størrelse 
fra 1966 kr. 30,- pr. par. Købes: 0,1 stanleyparakit helst fra 1965 eller 
sælges 1,0 do. fra 1965. 

Knud H. Mikkelsen, Nymarksvej 1, Nørresundby. 

Købes: D. K. K. åbne udstillingsbure. 

T. Rasmussen, Langs Banen 28, Virum, tlf. 85 27 16. 

Sælges: 0,2 turkisparakitter fra 1966 (sendes ikke). 

Erling Petersen, GI. Køgevej 180 F\ Valby. 

Sælges: 1,1 blå rosellaparakitter fra 1966, 0,1 blå rosellaparakit 4 år, 1,1 
splendid græsparakitter fra 1966, 1,0 pennantparakit 4 år, 1,1 elegant 
græsparakitter 1966. Kan eventuelt byttes med 1,0 mangefarvet parakit 
eller 1,0 blå rosellaparakit - kun gode dyr har interesse. 

Erik Christensen, Rugbakkevej 20, Aarhus N., tlf. 167257 - 06. 

Sælges: 1,0 atlasfinke kr. 10,-, 1,1? sorthovedet dværgpapegøjer kr. 100,-, 
3,3 naturudrugede kin. dværgvagtler kr. 40,- pr. par, 2,0 naturudrugede 
kin. dværgvagtler kr. 1,- pr. stk. Eventuelt byttes med 1,1 spidshalede 
bæltefinker (rødt næb). 

Jan Harder , Elverhøjen 17 B, Herlev, tlf. 94 59 09. 

Sælges: 3,3 splendid græsparakitter, ubeslægtede ungfugle med fast D. 
F.ring 1966 pr. par kr. 800,-, 1,0 prøvet bourksparakit 4 år kr. 150,- samt 
5 bourksparakitter ungfugle 1966 kr. 80,- pr. stk. 

Max Briichle, Kollerup Sti 3, Ebeltoft, tlf. (063) 41549. 

Sælges: 1,0 sangparakit og 4 stk. Agapomis fischeri, alt fra 1966. 

Niels Woldiche Petersen, God thåbsvej 14 A, Skive, tlf. (0751) 2543. 

Købes: 0,1 Morrellets klerkefinke eller 1,0 do. sælges. 

Axel Hjort, Bygaden 3, Jyllinge pr. Roskilde, tlf. (03) 38 83 51. 

Sælges eller byttes: 2,4 tværstribede wyandottes, 1,2 hvide wyandottes, 
2,8 sorte wyandottes, 2,4 sølvplettede hamburgere, alle ekstrafine dyr. 
1,1 garanteret racerene anlhers tf asaner i fuld pragt, i bytte kan tages 
californiske topvagtler eller dværgpapegøjer. 

R. Petersen, Præstøvej 156, Næstved, tlf. (03) 72 50 20. 

Sælges: 1,0 pennantparakit (grøn) P/2-2 år, stor og kraftig fugl, 1,0 
pragtrosellaparakit 1965, 3 bourksparakitter 1966, 10 stk. store undula¬ 
ter 1965-66, 1,0 koboltblå undulat 1965 samt en meget tam, talende og 
fløjtende ikke ondskabsfuld amazon-papegøje med bur. 

1 bytte kan tages: 1,0 bourksparakit 1965, men kun stor kraftig fugl har 
interesse. 

Frank Bødker, Søndergade 24, Odense,, tlf. 11 03 39 efter kl. 18. 

Sælges: 10,10 bourksparakitter 1966, 1,1 sangparakitter 1966, alle kr. 175,- 
pr. par. 

Aage Espensen, Viemosebro 7, Islev pr. Brh., tlf. (01) 94 65 27. 

Købes: 0,1 diamantdue (helst sølvfarvet eller halvblods). 

Sælges: 1,0 diamantdue, halvblods, 2,3 harlekinvagtler, 0,1 rødhovedet 
dværgpapegøje, 1,1 pragtrosella, 2,2 sangparakitter, 4 stk. grå risfugle, 

2 stk. rosenhovedet dværgpapegøjer, 37 stk. kanariefugle (1966). 

/. Fuglstrup , Drosselvej 5 kid., København F. 

Sælges: 5,5 harlekinvagtler, 2,2 kin. dværgvagtler, 3,0 diamantduer med 
sølvf. arvelighed, 8 stk. bourksparakitter, alt fra friluftsvoliere 1966. 
Poul Frandsen, Brønshojvej 80, København-Brønshøj, tlf. (01) 71 79 25. 

Sælges: 1,1 grønrygget spurvepapegøje kr. 100,-. 

Købes: 0,1 nymfeparakit. 

K. A . Nielsen, Voldbjergvej 7, Risskov, Jylland. 

Sælges: 1,1 rødhovedet dværgpapegøjer med 6 unger, 1,1 kr. 65,-, unger¬ 
ne kr. 25,- pr. stk. 

Chr. Hansen, Vestergade 37, Grindsted. 

Sælges: 1,0 splendid parakit fra 1966 (endnu ikke udfarvet), Eventuelt 
byttes med andre parakitter eller lorier. 

Behr. Bonnichsen, Vesterbakke 12, Broager, tlf. (044) 413 63. 

Sælges: Zebrafinker, marsvin, 1,2 silkehøns 1966, eller byttes med 1,1 
nymfeparakitter, kanariefugle og andre stuefugle. 

H. Poulsen, Holme Olstrup, tlf. Olstrup 145. 

Sælges: 100 1 rustfrit akvarium med moderne hvidlakeret bord med 
hylde, stort rustfrit ovenlys med Grolux-rør og stor termostat, filter, 
varmelegeme, pumpe. Sælges kun samlet kr. 350,-. 

Tage Scheil, Englandsvej 201 B, København S. 

Sælges: 1,0 2 Vi årig pennantsparakit eller købes 0,1 do. 

W. Glenholm, Lindholmsvej 15, Københ.-Brh., tlf. Bella 6715. 

Købes: 1,0 blå rosellaparakit, evt. 1,0 do. i bytte. 

Sælges: Fine bourksparakitter, i bytte kan tages 0,1 turkisparakit. 

K. Nielsen, Dalvangen 39, Københ.-Brh., tlf. Bella 9430. 

Sælges: 2,2 tigerfinker, 2,2 blåhovedet sommerfuglefinker, 2,0 senegal- 
amaranter, 7 stk. olivengrøn astrilder, 7 stk. jakarinifinker, 4 stk. ring- 
astrilder, alt fra 1966. 1,1 alm. sommerfuglefinker, 1,1 grønrygget astril¬ 
der og 1,0 muskatfinke. 

Købes: 0,1 auroraastrild. 

Mogens Stig Andersen, Nørreparken 6, Frederikssund. 

Købes: 1,1 røde kanarier. 

V. Gjerløff, Skovstykket 11, Virum, tlf. 84 65 00. 

Sælges: 1,2 splendid græsparakitter, 3,2 bourksparakitter, 2,2 blå Aga- 
pornis personata, 1,3 Agapornis personata med blå arvelighed, 2,2 siv- 
astrilder, 2,0 ceresastrilder, 1,2 maskebæltefinker, alt af eget opdræt 66. 
C. C. Andersen, Hejrevej 14, Odense, tlf. (09) 12 50 21. 

Sælges: 1,1 sivastrilder, 2 stk. bourksparakitter fra 1966. I bytte kan 
tages gouldsamadiner. 0,1 bourksparakit 1965 ønskes byttet med 0,1 do. 
1964/65. 

David Jensen , Lilleskovvej 34, Tommerup, Fyn. 

Sælges: 2,2 bourksparakitter, 2,2 turkisparakitter. 

Købes: 0,1 stanley-parakit, 0,1 rosellaparakit, 0,1 pennantparakit. 

Erik Johansen, Risbyholmsvej 26, Københ.-Brh., tlf. 71 96 38. 

Sælges: Enkelte par splendidparakitter og turkisparakitter, ungfugle, 
eller byttes med blå rosella, Stanley eller andre gode australske para- 
kitter. 

Hans Drabsch, Skovvejen 6, Starup pr. Haderslev, tlf. 045 - 25690. 

Sælges: 5 smukke rosellaparakitter fra friluftsvoliere kr. 125,- pr. stk. 
Fanny Krøigaard, Vinkelvej 1, Viborg. 

Sælges: 1,0 rødhovedet gouldsamadine. 

M . Hansen, Struensegade 35 st., Københ. N., tlf. 35 73 08 eft kl. 16 

Sælges: 1,1 toviparakitter, 1,0 set. thomasparakit, 0,3 zebraduer, 1,0 gul 
næbbet spurvedue, i bytte kan tages 1,1 bourksparakitter eller 1,1 tur¬ 
kisparakitter. 

G. Fiigh, Fiskehuset, Stege, Møen, tlf. (0381) 5346, privat 4253. 

Sælges: 1,1 rødhovedet dværgpapegøjer fra 1965 og 66 kr. 60,-, 2,2 kana- 
rier, ikke brogede, kr. 20,- pr. stk. 7,3 kin dværgvagtler henholdsvis kr. 
8,- og kr. 30,- - sendes ikke! Træffes hverdage efter kl. 18 (lørdag og søn¬ 
dag hele dagen). 

Carsten Dorin, Eranthisvej 3, Bogense. 

Sælges: Fra udstillingsboden »Papegøjer i Haven« forcromet fuglebur 
90x90x60 kun brugt i 6 uger, et tilsvarende bur på ca. 90x90x35 kan 
indgå i handelen. 

N. Hallerslev, Læssøesgade 21 4 tv. København N., tlf. NO 6944y. 

Købes: 1,1 kobolt eller violblå engelske undulater fastringede (1966 eller 
1965), 0,2 rosenhovedet dværgpapegøjer (1965 garanti for køn). 

Sælges: 1,0 rosenhovedet dværgpapegøje kr. 35,- (1965 yngledygtig), ze¬ 
brafinker: hvide, kanel og hvidbugede. 

Børge Nielsen , Vogeliusvej 3, Frederikshavn. 

Sælges: Engelske Gloster Fancy Kanarier sælges. De er udstillede på 
Racekanarieklubbens udstilling den 20. november på Nørrevold 20. Han¬ 
nen har taget mange 1. og ærespræmier samt vandrepokalen i England 
samt vandrepokalen 1965 her i København. 


MEDDELELSE ANGÅENDE JOHNSON's VETERINÆRE PRODUKTER. 

Da fabriken i England ikke ser sig i stand til at imødekomme de 
krav, myndighederne har stillet, ophører undertegnede med forhandling 
af produkterne. Restlageret af produkterne (Anti-Mite, Anti-Pek & Plu- 
me Spray undtaget) sælges ~ 10°/o. Jeg benytter lejligheden til at takke 
trofaste kunder i Hamnark, Sverige, Norge og Finland for Deres inter¬ 
esse samt for de mange breve jeg har modtaget om produkternes effek¬ 
tivitet. Niels E. Darboe, Rundgdrden 14, Søborg. 

STUEKULTUR KØGE 

Nittegevinsten som faldt på NO. 4180 er ikke afhentet. 


Enkelte årgange af 
»STUEFUGLENE« 

16. - 17. - 18. - og 20. årgang å kr. 10,- 
24. - 25. - 26. - 27. - 28. - 29. - 30. og 31. årgang å kr. 8,- 
33. - 34. - 35. - 36. - 37. - 38. - 39. og 40. årgang å kr. 10,- 
alt 4- porto 

Der findes også enkelte nr. af flere årgange efter 16. årgang. 
Henvendelse: FLEMMING OVERGAARD 

Krudttårnsvej 72, Dragør 


ET BILLIGT LEKSIKON 

fdr De nvis De lader 

STUEFUGLENE 

inttbinae. 

Vi indbinder dem i ægte Niger med guldtryk på ryggen for 
kun kr. 18,50 pr. årgang, ældre årg. kr. 19,00. 
Endvidere kan vi levere kassetter til at opbevare de løse 
blade i for kun kr. 6,75 pr. stk. Alle priser uden oms. 

(Vi har overtaget indbindingen efter Lindys Bogbinderi.) 
Med venlig hilsen 

CENTRUM 

BOGBINDERI & PAPIRVARER 
Frejasvej 10 . Kolding 
Tlf. (055) 23 351) 




NU Fuglebade - i 2 størrelser 


Modef „Mini" til mindre volierer. 

Kan betjenes med een hånd. 

Mål: 25 x 35 cm. 

Vanddybde: 0-40 mm. 
Rumindhold: 3 I. kr. 14,00 

Om fuglebadene opfylder alle 
krav? 

Vi sender omgående overalt pr. 
efterkrav. 

Fås kun i 


Model „Grand" til større volierer 

Mål: 40 x 60 cm. 

Vanddybde: 0-40 mm. 
Rumindhold: 4 I. kr. 24,00 


Kendte fuglefolk siger: 

„Det er simpelthen de bedste, 
der nogensinde er fremstiller 

Et fuglebad er også en god 

GAVEIDE! 


Søllested Isenkram 

N. P. Christensen, tlf. 131 

Søllested 


BROHOLMS DYREHANDEL 

Saltværksvej 142 - Kastrup - Telefon 503719 

Landets billigste forretning. Provinsordre m. 
garanteret levende ankomst. Stort vekslende 
udvalg i fugle og parakitter. 

Køb, salg. bytte. Korn i de rigtige blandingsforhold til de laveste 
priser. Kan betales med dyr eller fugle. 

Vi har altid mere end 100 arter tisk. 

Venlig hilsen 

BROHOLM 



Moradovs 

ST0REGADE.60 
HADERSLEV. TLF 25560 ; g<P r 


Stort udvalg i 
TROPISKE FUGLE 
og FISK 

Skriv eller ring — 
vi sender overalt 






Cceg mærke til os! 

Vi findes allesammen 
blandt mange andre 
arter af fugle i 

UMBERTO’S FUGLEHUS 
HOWITZVEJ 74 - FASAN 7622 


SIGURD CHRISTENSEN 

Bøgevej 8-10 - Rosenvænget - Aarhus C. - Telefon 40339 
Levende dyr og fugle en gros - Import - Export 

Altid stort lager af sjældne fugle fra Syd- og Østafrika, samt mange 
arter sjældne tropiske stære, drosler tangarer, organister m. m. 


Parkfugle 

Forskellige traner, prydgæs og 
prydænder 

rede flamingo, sorte svaner m. m. 


Prisliste sendes kun til dyrehandlere der har butik og borgerskab. 

Købes: Undulater, kanariefugle, zebra- og mågefinker. 


BRDR. LUTZHØFT’s EFTF. — Ringstedgade 6-8 - Roskilde 

Tlf. (03) 35 32 07- 35 00 61 Giro 42444 . Grundl. 1869 . Import af fuglefrø 


Harzerblanding.pr. kg 1,70 

Tropeblanding. - 1,60 

Undulatblanding. - 1,50 

Papegøjeblanding. - 3,30 

Parakitblanding. - 2,90 

Turteldueblanding. - 1,40 

Vagtelblanding. - 2,30 

Vildfugleblanding. - 1,20 

Canariefrø. - 1,60 

Hampefrø. - 4,00 

Solsikke, stribet. - 2,60 

Solsikke, sort. - 2,20 

Solsikke, mixed. - 2,50 

Valmuefrø, blåt. - 6,85 


Hirse, gul.. pr. kg 1,05 

Hirse, hvid. - 1,50 

Hirse, rød . - 1,60 

Hirse, senegal. - 1,60 

Hirse, mohar. - 1,50 

Hirse, japan. - 1,90 

Hirse, niger. - 2,30 

Kolbehirse. - 4,50 

Fugleryps nr. 1. - 2,00 

Raps, sort. - 1,80 

Uafskallet ris. - 2,00 

Hvidgranfrø. - 8.00 

Tidselfrø udsolgt p. t. 

Afskallet fodergræs . - 3,00 


Ordrer-på 25 kr. franko + efterkrav. Skriv efter prisliste. 


Bladudv. Ansvarsh. red.: Albrecht-Møller, Christen Koids Alle 1, Kastrup 


























Frøhandler 

CHR. PETERSEN 

IMPORT . EXPORT 

Amagerbrogade 94-96 

København S. 

Tlf. 58 61 82 — 58 60 82 

Forlang 

vare* og prisliste tilsendt 

Forsendes overalt i landet. 

Ved samlet køb for mindst 25 kr. 
franco levering -j- efterkrav 
Kvantumsrabat 


r -\ 

Prøv at se 
i de gamle blade 
hvorlænge min 
annonce har stået 
— og spørg 
saa efter de frøsorter 
De ellers har søgt 
forgæves. 

\ _ / 



Holger Matthiessen 

Overgaden oven Vandet 44 
København K. 


Største import af fuglefrø 


Vitaminiserede frøblandinger 


Kun en gros 


Spørg efter vore varer hos 
Deres leverandør 










ALTID SUNDE OG RASKE FUGLE, NAR DE BRUGER 




Dette moderne vitammiserede fuglefoder er det 

mest købte i Danmark 

Vitakraft er som selve naturens enuering til fuglene; sdle sol¬ 
modne frø direkte fra dyrenes hjemlande, men tilsat vitaminer, 
bihonning, levertran, kalk, æggehvide og sporestoffer. 

Derfor er Vitakraft-fugle så sunde, livlige 
modstandsdygtige og livsglade. 

N OGLE TIPS. 

De orninale plomberede storforbrugerpakninger pa 2,5 og 

* 5 kg er varsentlig billigere for opdrættere og storforbrugere. 

De forskellige sorter VITAK.RAFT-OPMADNINGSFO- 

* DfcR garanterer opdriettcme meget fii?c resultater. 

Alle arter fuslesvadommc kan bekæmpes med den bekendte 
fugle-hjælp fra \ itakraft. 

Forlang venligst brochurer hos Deres fugle handler eller direkte hos 
generalrepncsemanren: 

UNICUM - UMBERTO NILSSON JUN. 

HOW1TZVEJ 67A . KØBENHAVN F . FASAN 76 22 


FUGLEBURE 

10% RABAT 

Mod forevisning af medlemskort fra >F.f.F.< 

Flyvebure 

% 

Ynglebure 

og Rekvisitter 

Forlang tilbud Rigtige priser 

Vesterbros Dyrehandel 

H Christiansen 

Tlf: 10184 . Saxogade 88 . København V 









